OpenLLM-France/wikimedia huggingface dataset:
# (3103) Eger

(3103) Eger és un asteroide pertanyent als asteroides Apol·lo descobert per Miklós Lovas des de l'estació Piszkéstető, a les muntanyes Matra, Hongria, el 20 de gener de 1982.
Inicialment es va designar com 1982 BB. Més tard, el 1994, va ser anomenat per la localitat hongaresa d'Eger.
Eger està situat a una distància mitjana de 1,405 ua del Sol, es pot acostar-s'hi fins a 0,907 ua i allunyar-se'n fins a 1,902 ua. La seva inclinació orbital és de 20,93 graus i l'excentricitat 0,3542. Empra per a completar una òrbita al voltant del Sol 608 dies.
Pel que fa a les característiques físiques, la magnitud absoluta d'Eger és 15,38. Té 1,5 km de diàmetre i un període de rotació de 5,706 hores. La seva albedo s'estima en 0,64. Eger està assignat al tipus espectral Xe de la classificació SMASSII.

## Vegeu també

* Llista d'asteroides (3001-4000).
* Cos menor del sistema solar.

## Referències

* 1 2 3 4 5 6 7 «JPL Small-Body Database». [Consulta: 4 novembre 2023].
* ↑ Afirmat a: Minor Planet Center Database.
* 1 2 3 4 5 6 7 8 9 URL de la referència: https://www.minorplanetcenter.net/db_search/show_object?object_id=3103.
* 1 2 3 4 5 6 7 8 «JPL Small-Body Database». [Consulta: 29 gener 2024].
* ↑ «New names of minor planets» (en anglès). Minor Planet Circulars, 1994, pàg. 23135 [Consulta: 22 juny 2018].
* ↑ «(3103) Eger» (en anglès). Jet Propulsion Laboratory. [Consulta: 22 juny 2018].

## Enllaços externs

* «(3103) Eger» (en anglès). Minor Planet Center. [Consulta: 22 juny 2018].
# Michel Jansen

Michel Jansen (nascut el 3 de març de 1966) és un exjugador i entrenador de futbol neerlandès. Va jugar als equips DETO Twenterand, Heracles Almelo, STEVO i Excelsior '31.
Jansen va rebre el premi Rinus Michels el 2007 mentre entrenava el HHC Hardenberg.
Jansen es va convertir en entrenador del FC Twente durant la temporada 2013-14 perquè l'entrenador del moment, Alfred Schreuder no tenia el títol oficial. Durant la temporada 2014-15 va ser l'entrenador adjunt d'Alfred Schreuder; posteriorment va esdevenir entrenador del Jong Twente. A partir del 2018 va ser l'entrenador ajudant de l'SC Heerenveen.

## Referències

* ↑ «'De wereld zit niet te wachten op Michel Jansen, maar ik zit er wel'», 26-12-2013.
* ↑ Michel Jansen officieel hoofdtrainer FC Twente, Volkskrant, 26 juni 2013
* ↑ Waning, Stan. «Michel Jansen officieel assistent-trainer SC Heerenveen» (en neerlandès). Tubantia, 29-06-2018. [Consulta: 19 novembre 2023].
# Temple (Oklahoma)

Temple és un poble dels Estats Units a l'estat d'Oklahoma. Segons el cens del 2000 tenia 1.146 habitants.

## Demografia

Segons el cens del 2000, Temple tenia 1.146 habitants, 488 habitatges, i 301 famílies. La densitat de població era de 337,8 habitants per km².
Dels 488 habitatges en un 27,3% hi vivien nens de menys de 18 anys, en un 46,1% hi vivien parelles casades, en un 12,9% dones solteres, i en un 38,3% no eren unitats familiars. En el 34,4% dels habitatges hi vivien persones soles el 18,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,27 i el nombre mitjà de persones que vivien en cada família era de 2,93.
Per edats la població es repartia de la següent manera: un 24,3% tenia menys de 18 anys, un 7,9% entre 18 i 24, un 24,2% entre 25 i 44, un 21,2% de 45 a 60 i un 22,5% 65 anys o més.
L'edat mediana era de 40 anys. Per cada 100 dones de 18 o més anys hi havia 84,7 homes.
La renda mediana per habitatge era de 18.864 $ i la renda mediana per família de 24.688 $. Els homes tenien una renda mediana de 26.806 $ mentre que les dones 17.708 $. La renda per capita de la població era de 12.448 $. Entorn del 22,8% de les famílies i el 29,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Temple». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 10 agost 2010].
* ↑ «Geographic Comparison Table- Temple». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 10 agost 2010].
Viccionari
# Clarinda

Clarinda va ser una poeta que possiblement va néixer a Lima, Perú, cap als finals del segle xvi. El seu poema Discurso en loor de poesía va ser publicat en el Parnaso Antártico (Lima), dirigit per Diego Mexia de Fernangil el 1608. Aquest poema és reconegut com un verdader art poètic, a la vegada que ressalta l'espai i el temps peruà com quelcom excepcional i diferent a l'art espanyol.
# Suimanga ardent

El suimanga ardent (Cinnyris solaris) és un ocell de la família dels nectarínids (Nectariniidae).

## Hàbitat i distribució

Viu als clars del bosc, vegetació secundària i terres de conreu de les terres baixes de les illes de Sumbawa, Flores, Lomblen, Alor, Semau, Roti, Timor i Wetar, a les Illes Petites de la Sonda

## Referències

* ↑ «Suimanga ardent». Cercaterm. TERMCAT, Centre de Terminologia. Rev. 15/12/2021(català)
# Catàrtic

* Per a altres significats, vegeu «catarsi».
En medicina, un catàrtic és una substància que accelera la defecació. Cal diferenciar-ho d'un laxant que és substància que només facilita defecar, usualment per estovar els excrements. És possible que una substància tingui els dos rols, com a laxant i com a catàrtic. Hi ha agents, com la llavor de Plantago, que incrementen el volum dels excrements.
Catàrtics com el sorbitol s'usen de vegades com a tractament d'enverinaments, però l'efecte no n'és gaire cert.

## Referències

* ↑ «Cathartics». MeSH Browser. U.S. National Library of Medicine, 27-05-2020. [Consulta: 2 gener 2022].
* ↑ The MSDS HyperGlossary: Catharsis
* ↑ McNamara, Robert M; Aaron, Cynthia K; Gemborys, Mark; Davidheiser, Sharon «Sorbitol catharsis does not enhance efficacy of charcoal in a simulated acetaminophen overdose» (en anglès). Annals of Emergency Medicine, 17, 3, 01-03-1988, pàg. 243–246. DOI: 10.1016/S0196-0644(88)80115-X.
* ↑ Peterson, Michael E. Small animal toxicology. 2a edició. St. Louis, Mo.: Saunders/Elsevier, 2006, p. 137-138. ISBN 978-0-7216-0639-2.
# Gerlachov (Poprad)

* No s'ha de confondre amb Gerlachov (Bardejov).
Gerlachov és un poble i municipi d'Eslovàquia. Es troba a la regió de Prešov, al nord del país.

## Història

La primera referència escrita de la vila data del 1326.
# Abidjis

Els abidjis són els membres d'un grup ètnic de la regió d'Agneby-Tiassa, al sud-est de Costa d'Ivori. La seva llengua pròpia és l'abidji. Hi ha entre 50.500 (ethnologue, 1993) i 76.000 (joshuaproject) abidjis. El seu codi ètnic al joshuaproject és NAB59k i el seu ID de grup humà és 10127.

## Situació geogràfica i pobles veïns

L'abidji es parla en una concentració de dotze localitats a Costa d'Ivori, a les subprefectures de Sikensi i Dabou i l'àrea d'Agboville, a la regió d'Agneby-Tiassa, al districte de Lagunes. El territori en el que es parla l'abidji està situat a pocs quilòmetres al nord-oest de la ciutat de Dabou.
Segons el mapa lingüístic de Costa d'Ivori de l'ethnologue, els abidjis tenen com a veïns als baules, a l'oest, els anyin morofos i els krobus al nord, el abés a l'est i adioukrous al sud.

## Llengües

La llengua pròpia dels abidjis és l'abidji. A més a més també parlen el francès, el baule, l'adioukrou i el jula.

## Religió

El 92% dels abidjis són cristians i el 8% restants creuen en religions africanes tradicionals. El 60% dels abidjis cristians són catòlics, el 20% són protestants i el 20% pertanyen a esglésies cristianes independents. Segons el joshuaproject, el 6% dels abidjis cristians són evangèlics.

## Referències

* 1 2 3 4 «Abidji. A language of Côte d'Ivoire» (en anglès). ethnologue. [Consulta: 8 octubre 2015].
* 1 2 «Language: Abidji». joshuaproject. [Consulta: 8 octubre 2015].
* 1 2 «Abidji in Cote d'Ivoire». joshuaproject. [Consulta: 8 octubre 2015].
* ↑ «Mapa lingüístic de Costa d'Ivori de l'ethnologue. L'abidji és el número 60». ethnologue. [Consulta: 8 octubre 2015].
# Miquel del Sants Capó Oliver

Miquel del Sants Capó Oliver (Felanitx, 1904 - Mèxic, 1978) fou un religiós i músic compositor. Estudià música a Lluc amb els Blavets i ingressà a Son Espanyolet al seminari. L'any 1932 es va ordenar prevere (clergue). Miquel Negre Nadal fou el seu mestre d'harmonia i contrapunt. Més tard estudià amb Miquel Capllonch Rotger i Antoni Torrandell Jaume a Pollença. A Felanitx va fundar i va dirigir la Capella Teatina. L'any 1966 se'n va anar a Mèxic. Va guanyar la medalla de la Ciutat l'any 1977, donada per l'Ajuntament de Felanitx. També va compondre obres religioses amb un fons folklòric.

## Referències

* ↑ Miquel Dolç (coord.). Gran Enciclopèdia de Mallorca. Volum. Palma: Promomallorca, p.. ISBN 978-84-8661717-2
# Temple de Venus i Roma

El temple de Venus i Roma (en llatí: Templum Veneris et Romae) se situa a l'extrem oriental del Fòrum romà, prop del Coliseu. Era un dels temples més grans de Roma i estava dedicat a les deïtats Venus i Roma, la personificació de l'estat romà.
Va ser construït per l'emperador Hadrià, que va començar-ne la construcció l'any 121. Es va inaugurar catorze anys més tard, el 135, però no es va acabar totalment fins a l'any 141 per Antoní Pius.
Hadrià el va construir sobre les restes de la Domus Aurea de Neró, fet pel qual va ser necessari moure l'estàtua gegant de Neró, el Colós de Neró, que va ser situada al costat de l'Amfiteatre Flavi, també anomenat Coliseu, que rep el seu nom d'aquesta estàtua. L'arquitecte favorit d'Hadrià, Apol·lodor de Damasc, es va burlar de la mida de les estàtues d'aquest temple, fet que va provocar la ira de l'emperador, que l'envià a l'exili i després el va fer executar.
Va patir un incendi l'any 307, l'emperador Maxenci el va restaurar. Aquesta restauració en va canviar el disseny originari introduint exedrae, nínxols semicirculars, a la part posterior de cada cel·la, i pavimentant el terra amb marbres policromats. També va sofrir una altra restauració en temps de Flavi Eugeni, entre els anys 392 i 394.
Va ser destruït per un incendi a principis del segle ix i convertit en església, Santa Maria Nova, pel papa Lleó IV el 850. L'any 1615 va sofrir una altra restauració i va passar a anomenar-se Santa Francesca Romana.
Era de grans proporcions, 145 metres de longitud i 100 metres d'ample. El temple consistia en dues cel·les principals que contenien, respectivament, cadascuna de les dues deesses a les quals aquest temple està dedicat. Les cel·les estaven disposades simètricament, la que contenia l'estàtua de Roma, dirigida a l'oest i la de Venus, a l'est. A l'entrada de cada cel·la se situaven quatre columnes. El costat oest i est contenien deu columnes (decàstil) i el costat nord i el sud tenien divuit columnes, totes corínties amb una amplada d'1,8 metres.
Hadrià va introduir-hi unes inscripcions nomenant les respectives deïtats, en què destaca la paraula amor, ja que Venus era la dea de l'amor i amor és Roma escrit a l'inrevés, produint un efecte simètric.
Actualment es conserva en un bon estat una part de l'edifici.

## Referències

* ↑ Stierlin, Henri. Hadrien et l'architecture romaine. París: Payot, 1984, p. 224-225. ISBN 9782228000307.
* ↑ Lorenzatti, Sandro «Vicende del tempio di Venere e Roma nel Medioevo e nel Rinascimento». Rivista dell'Istituto Nazionale di Archeologia e storia dell'Arte, 13, 1990, pàg. 119-138.
# Clarinda (Iowa)

Clarinda és una ciutat situada al comtat de Page, del qual és a més la seva capital, a l'estat d'Iowa, Estats Units. Segons el cens de 2010 tenia 5.572 habitants.
Glenn Miller (1904 - desaparegut en combat el 15 de desembre de 1944), músic de jazz estatunidenc de l'era del swing, va néixer a Clarinda. Una de les seves cançons més conegudes, i probablement la més coneguda del gènere, fou In the Mood.

## Geografia

Segons l'Oficina del Cens dels Estats Units, la localitat té una àrea total de 13,52 km², dels quals 13,43 km² corresponen a terra ferma i el restant 0,09 km² a aigua, que representa el 0,67% de la superfície total de la localitat.

## Economia

NSK-AKS (una subsidiària de la companyia japonesa NSK Ltd) opera una planta de fabricació a Clarinda que produeix coixinets de boles i rodets.
Lisle Corporation, que fa eines de mà i plataformes enfiladisses per garatges destinades als mecànics d'automòbils, va ser fundada a Clarinda el 1903.
Un gran centre de salut mental, el Complex de Tractament Clarinda, es troba a la vora nord de la ciutat. Va ser fundat en 1884 com el tercer asil mental en l'estat d'Iowa. Continua les seves operacions actualment i tracta delinqüents sexuals, malalts mentals, alcohòlics, drogoaddictes i criminals dements.
L'Academia Clarinda és una escola preparatòria privada que acull a 250 nens i nenes de tot el país. Dona feina a més de 200 empleats i va ser fundada el 1992.

## Galeria

* Torre d'aigua
* Ajuntament, inclòs al Registre Nacional de Llocs Històrics
* Neu a Clarinda

## Referències

* ↑ "Population Estimates". United States Census Bureau. Consulta 2013-05-23.
* ↑ Glenn Miller had 23 number one records and 72 top ten hits from 1939 to 1943; see "Song artist 6 - Glenn Miller", Tsort, Accessed March 2012, more than Elvis Presley discography (18 No. 1s, 38 top 10s) and The Beatles discography (20 No. 1s, 33 top 10s) had in their careers. See "The Glenn Miller story", GlennMillerOrchestra.se. See "Overview of Achievements", Elvis Presley Enterprises inc. Accessed September 9, 2011.
* ↑ «U.S. Gazetteer: Cens de 2010» (anglès). Oficina del Cens dels Estats Units. 16 febrer 2011. Consulta 2 maig 2013
* ↑ NSK Corporation U.S. Facilities. - NSK Ltd..
* ↑ Ford, George C. - "U.S., Japanese firms share need for skilled, educated work force". The Gazette. - September 25, 1994.
# Tanganyika

«Tanganyika» té aquests significats:
* Territori de Tanganyika, protectorat de l'Imperi Britànic a l'Àfrica (1919-1961)
* República de Tanganyika, efímera república independent part actual de Tanzània (1961-64)
* Llac Tanganyika, llac de l'Àfrica
* Tanganyika (pel·lícula), pel·lícula de 1954 d'André De Toth
# Catàlisi homogènia

En química, la catàlisi homogènia és aquella reacció catalítica en la qual els reactius i el catalitzador es troben en la mateixa fase, generalment en dissolució. Les catàlisis homogènies també es poden donar en fase gasosa i, fins i tot, en sòlids. El terme s'utilitza gairebé exclusivament per descriure dissolucions i sovint implica la catàlisi per compostos organometèl"lics. Les reaccions enzimàtiques són un altre exemple de catàlisi homogènia. Normalment, en la catàlisi homogènia no es pot separar el catalitzador del medi de reacció de forma senzilla.

## Referències

* ↑ van Leeuwen i Chadwick, 2011.

## Bibliografia

* van Leeuwen, Piet W. N. M.; Chadwick, John C. Homogeneous Catalysts: Activity - Stability - Deactivation (en anglès). Weinheim: Wiley-VCH, 2011. ISBN 9783527323296.

## Vegeu també

* Catàlisi
# Gerlachovský štít

El Gerlachovský štít és el pic més alt dels Tatra, prop del Parc Nacional dels Tatra, a Eslovàquia (regió de Prešov). És la muntanya més alta al llarg dels 1.500 km de llargària dels Carpats i també de la part nord i est d'Europa Central.
L'altitud d'aquest pic se sol calcular en els 2.655 msnm, tot i que la seva elevació real és d'uns 60 centímetres menys. La forma piramidal del massís està governada per un enorme circ. Malgrat la seva alçada relativament baixa comparada amb altres muntanyes del món, la seva prominència de més de 2.000 metres fa que el cim sembli encara més elevat.
El Gerlachovský štít comparteix característiques geològiques i ecològiques amb la resta dels Alts Tatra, però té un ambient que és apreciat pels biòlegs per ésser la zona més alta a tot Europa al nord del paral·lel 50, aproximadament.

## Climatologia

A la cima, mitjanes mensuals arrodonides :
| | Ge | Fe | Ma | Ab | Mg | Jn | Jl | Ag | Se | Oc | No | De |
| Temperatura de l'aire (14.00-15.00 aprox., Celsius) | -11 | -11 | -8 | -5 | 0 | 3 | 5 | 5 | 2 | -1 | -6 | -9 |
| Temperatura de l'aire (14.00-15.00 aprox., Fahrenheit) | 12 | 12 | 17 | 23 | 32 | 37 | 41 | 41 | 36 | 10 | 21 | 16 |
| Precipitacions (centímetres) | 12 | 12 | 10 | 13 | 12 | 19 | 19 | 14 | 9 | 9 | 13 | 15 |
| Dies amb tempestes i electricitat | 0 | 0 | 0 | 2 | 5 | 9 | 9 | 6 | 2 | 0 | 0 | 0 |
| Dies amb el cim ocult més de 10 minuts. | 21 | 20 | 22 | 23 | 26 | 25 | 26 | 24 | 21 | 19 | 21 | 21 |
| Dies amb gebre | 19 | 15 | 16 | 16 | 13 | 5 | 4 | 5 | 10 | 11 | 17 | 19 |
| Dies amb nevades | 19 | 16 | 18 | 19 | 16 | 9 | 5 | 4 | 6 | 11 | 17 | 19 |
| Dies amb més d' 1 cm de neu | 31 | 28 | 31 | 30 | 24 | 8 | 4 | 3 | 6 | 15 | 28 | 31 |
| Dies amb visibilitat (més de 20 km, 14.00-15.00 aprox.) | 15 | 12 | 12 | 7 | 3 | 3 | 4 | 5 | 8 | 17 | 15 | 15 |

## Vegeu també

* Parc Nacional dels Tatra

## Referències

* ↑ "The weather and climate data for this altitude are rounded from averages of varying numbers of decades through the 1960s. They may represent or diverge from current averages or averages covering longer periods." : Mikuláš Konček, et al. Klíma Tatier. 1974.
* ↑ Vojtech Briedoň, Kazimierz Chomicz and Mikuláš Konček, "Snehové pomery." In: Mikuláš Konček, et al. Klíma Tatier. 1974.
# Akiruno

Akiruno (あきる野市, Akiruno-shi) és una ciutat i municipi del Tòquio occidental, a la metròpolis de Tòquio, a la regió de Kanto, Japó. La ciutat és un popular destí turístic de muntanya i natura dins de Tòquio.

## Geografia

La ciutat d'Akiruno es troba localitzada als peus dels monts d'Okutama, a la part occidental de la regió del Tòquio occidental. Els rius Aki i Hirai passen per la ciutat. El terme municipal d'Akiruno limita amb els de Hachiōji al sud, amb Fussa i Hamura a l'est, amb Hinode i Ōme al nord i amb Okutama i Hinohara a l'oest.

## Història

La ciutat d'Akiruno va ser fundada l'1 de setembre de 1995. La ciutat es va assentar en el 1995 al costat de la frontera amb la ciutat d'Akinawa i Itsukaichi. La ciutat d'Akigawa va ser establerta al poble d'Akita en el 1995 al costat d'Higashi-akiru, Nishi-akiru, i Tasai, que més tard pujarien a la categoria de ciutat i serien reanomenades en el 1972.

## Administració
### Batlles

| Nom | Inici | Fi |
| Masao Tanaka | 1995 | 2007 |
| Takashi Usui | 2007 | 2015 |
| Toshikazu Sawai | 2015 | 2019 |
| Hideyuki Muraki | 2019 | Ara |

## Demografia

Evolució demogràfica :
| 1920 | 1930 | 1940 | 1950 | 1960 | 1970 | 1980 |
| 19.363 | 21.127 | 21.827 | 28.162 | 29.286 | 45.187 | 62.810 |
| 1990 | 2000 | 2010 | 2020 | 2030 | 2040 | 2050 |
| 71.940 | 78.351 | 80.877 | 79.680 | - | - | - |

## Educació

En Akiruno existeixen diverses escoles primàries i secundàries. El Departament d'Educació del Govern Metropolità de Tòquio es fa càrrec de les escoles secundàries públiques. Dues de les més importants són el Akirudai High School i Itsukaichi High School.

## Transport
### Ferrocarril

* Companyia de Ferrocarrils del Japó Oriental (JR East)
** Higashi-Akiru - Akigawa - Musashi-Hikida - Musashi-Masuko - Musashi-Itsukaichi

### Carretera

* Autopista Metropolitana de Tòquio
* N-411
* TK-7 - TK-29 - TK-31 - TK-32 - TK-33 - TK-46 - TK-61 - TK-163 - TK-165 - TK-166 - TK-168 - TK-169 - TK-176 - TK-184 - TK-185 - TK-201 - TK-250

## Agermanaments

* Kurihara, prefectura de Miyagi, Japó. (11 de febrer de 1985)
* Ōshima, subprefectura d'Ōshima, Tòquio, Japó. (14 d'abril de 1985)
* Marlborough, Massachusetts, EUA. (3 de novembre de 1998)

## Referències

* http://www.city.akiruno.tokyo.jp/
* ↑ https://map.yahoo.co.jp/address?ac=13228
* ↑ https://www.metro.tokyo.lg.jp/english/about/links/municipalities.html
* ↑ Statistics Bureau of Japan

## Enllaços externs

* Lloc web oficial d'Akiruno (japonès)
* Institut d'Educació Secundària Akirudai Arxivat 2009-04-25 a Wayback Machine.
* Institut d'Educació Secundària Itsukaichi Arxivat 2020-05-26 a Wayback Machine.
# Temple de Tutmosis III a Abidos

El temple de Tutmosis III fou un temple construït a Abidos presumiblement per Tutmosis III a la zona deKom al-Sultan. La zona fou excavada pel Pennsylvania-Yale Institute of Fine Arts, que va descobrir el temple el 1996 al sud-oest del temple portal de Ramsès II a Abidos. Es van trobar les restes colgades uns dos metres i mig i entre els fragments moltes peces portaven el nom del faraó, i també el portaven rajoles del que fou el seu mur exterior. El temple era de mesura reduïda, i el mur mesurava 17,82 x 27,82 metres i el temple mateix 9 x 15 metres. En el període grec es van plantar a l'entrada dos arbres sagrats; a l'entrada hi havia setze columnes amb relleus pintats; al darrere dos estàtues colossals de Tutmosis III dels que s'han trobat fragments; després de l'entrada per un curt corredor s'entrava a una cambra que es dividia en dos santuaris col·locats a cada costat del corredor.
# Clot de la Vall

«Clot de la Vall» té aquests significats:
* Toponímia
* Clot de la Vall (la Coma i la Pedra): Indret del municipi de la Coma i la Pedra (Solsonès)
* Clot de la Vall (Cubells): Indret del municipi de Cubells (Noguera)
* Clot de la Vall (Odèn): Indret del municipi d'Odèn (Solsonès)
# South Heart

South Heart és una població dels Estats Units a l'estat de Dakota del Nord. Segons el cens del 2000 tenia 307 habitants.

## Demografia

Segons el cens del 2000, South Heart tenia 307 habitants, 108 habitatges, i 81 famílies. La densitat de població era de 126,1 hab./km².
Dels 108 habitatges en un 41,7% hi vivien nens de menys de 18 anys, en un 66,7% hi vivien parelles casades, en un 7,4% dones solteres, i en un 25% no eren unitats familiars. En el 21,3% dels habitatges hi vivien persones soles el 6,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,84 i el nombre mitjà de persones que vivien en cada família era de 3,4.
Per edats la població es repartia de la següent manera: un 34,5% tenia menys de 18 anys, un 4,6% entre 18 i 24, un 27% entre 25 i 44, un 23,8% de 45 a 60 i un 10,1% 65 anys o més.
L'edat mediana era de 35 anys. Per cada 100 dones de 18 o més anys hi havia 97,1 homes.
La renda mediana per habitatge era de 35.750 $ i la renda mediana per família de 41.250 $. Els homes tenien una renda mediana de 26.563 $ mentre que les dones 18.750 $. La renda per capita de la població era de 13.059 $. Entorn del 8% de les famílies i el 9,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- South Heart». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- South Heart». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 9 agost 2010].
# Chinchorro

Chinchorro va ser una cultura precolombina que es va establir a la costa d'Amèrica del Sud compresa entre Tacna i Tarapacá, entre 9000 i 4000 AC. Antecessors dels camanchacos (pescadors) i els cols (agricultors), va ser un dels primers pobles amb comunitat que va realitzar rituals mortuoris a tots els seus membres. Com mostra d'això, a Arica s'han trobat les tombes dels nadius momificats. Són considerades com les mòmies més antigues del món, molt abans de les mòmies egípcies. Segons estudis científics realitzats a principis de segle XXI aquestes mòmies estarien en descomposició degut al canvi climàtic.

## Referències

* ↑ http://www.ccma.cat/tv3/alacarta/programa/Momies-en-perill/video/5481811/

## Enllaços externs

* Museo Chileno de Arte precolombino